
V E N D I M
Nr. 321, datë 5.7.1999

PËR MIRATIMIN E SHPËRNDARJES SË FONDEVE, SIPAS RRETHEVE, PROCEDURAT E MIRATIMIT TË FAMILJEVE QË PËRFITOJNË DHE KUSHTET E DHËNIES SË KREDISË, NË KUADRIN E KREDISË GREKE PËR STREHIMIN
(Ndryshuar me VKM nr. 286, datë 2.6.2000; nr. 69, datë 15.2.2001)
(I përditësuar)

Në mbështetje të nenit 100 të Kushtetutës dhe të vendimit të Këshillit të Ministrave nr. 634, datë 8.10.1998 “Për miratimin, në parim, të platformës së përdorimit të fondeve të kredisë greke për programin e strehimit”, me propozimin e Ministrisë së Financave, Ministrisë së Punëve Publike dhe Transportit dhe të Ministrisë së Pushtetit Lokal, Këshilli i Ministrave

V E N D O S I:

1. Fondi prej 5 miliardë dhrahmish greke, i dhënë për qeverinë shqiptare, sipas marrëveshjes së kredisë greke për programin e strehimit, të përdoret për blerje banesash në tregun e lirë dhe për investime banesash të reja, sipas lidhjes nr. 1, e cila i bashkëlidhet këtij vendimi.
Diferencat në fonde që mund të rezultojnë, sipas ndarjes së përcaktuar në lidhjen nr.1, në blerje, do të përdoren nga Enti Kombëtar i Banesave po për blerje banesash në tregun e lirë, me miratimin e Ministrisë së Punëve Publike.
2. Listat e familjeve të pastreha, që humbën banesat nga rënia e skemave piramidale, të cilat do të përfitojnë banesë sipas këtij vendimi, të hartohen dhe të miratohen nga organet e pushtetit vendor, duke marrë për bazë numrin dhe renditjen e familjeve, të cilat kanë paraqitur kërkesat përkatëse pranë këtyre organeve.
Familjet e pastreha, që përfitojnë kredi, duhet të plotësojnë kriteret e mëposhtme:
- të jenë të njohura si familje të pastreha, të plotësojnë kushtet e pikës 2/a,b të vendimit të Këshillit të Ministrave nr. 585, datë 11.12.1997;
- të mos jenë subjekt i TVSH-së;
- të mos kenë në pronësi pasuri të paluajtshme.
3. Enti Kombëtar i Banesave (EKB), i ngarkuar për menaxhimin e procesit të projektimit, të ndërtimit dhe të blerjes së banesave nëpërmjet kësaj kredie, të kryejë të gjitha procedurat për përzgjedhjen e shoqërive ndërtuese, lidhjen e kontratave, ndjekjen dhe mbikëqyrjen e punimeve deri në përfundim dhe marrjen në dorëzim të banesave, që do të ndërtohen apo do të blihen në tregun e lirë të banesave.
Enti Kombëtar i Banesave, pas marrjes në dorëzim të apartamenteve, të ndërtuara ose të blera, i merr ato në pronësinë e vet dhe lidh me përfituesit kontratat e shitblerjes me kusht kreditimi.
4. Vendimi i këshillit të bashkisë/komunës, së bashku me listat e familjeve që përfitojnë kredi, sipas pikës 2 të këtij vendimi, nëpërmjet këshillit të rrethit dhe këshillit bashkiak, për Bashkinë e Tiranës, duhet të dorëzohen pranë Ministrisë së Pushtetit Lokal, brenda datës 10.8.1999.
Pranë organeve të pushtetit vendor të ngrihen grupe pune për verifikimin e gjendjes së strehimit të familjeve të përfshira në lista.
5. Ministria e Pushtetit Lokal të verifikojë listat e paraqitura nga organet e pushtetit vendor pranë Grupit të Mbikëqyrjes së Fajdeve brenda datës 30.8.1999 dhe t’i dorëzojë ato, pas verifikimit, pranë Ministrisë së Financave dhe Ministrisë së Punëve Publike dhe Transportit.
6. Ngarkohen këshillat e rretheve, bashkitë dhe komunat të sigurojnë sheshet e ndërtimit, në përputhje me numrin e apartamenteve që do të ndërtohen në rrethin e tyre.
7. Familjet përfituese të kredisë marrin në dorëzim apartamentin nga Enti Kombëtar i Bensave vetëm pasi të kenë lidhur marrëveshjen e kredisë me Bankën e Kursimeve, si agjente e Qeverisë shqiptare për zbatimin e marrëveshjes së kredisë. Përfituesi i kredisë i nënshtrohet rregullave të Bankës së Kursimeve për shlyerjen e saj.
Kushtet e dhënies së kredisë janë:
- Afati i shlyerjes së kredisë 20 vjet.
- Interesi vjetor i kredisë është 7 për qind, në monedhën lek shqiptar.
Kredia do të jepet dhe do të shlyhet në lek shqiptar.
- Për banesat që ndërtohen, çmimi i shitjes llogaritet në monedhën lek shqiptar, bazuar në vlerën në lekë të investimit në çastin e marrjes në dorëzim nga EKB-ja.
 - Për banesat që do të blihen nga tregu i lirë i banesave, çmimi i shitjes do të llogaritet në monedhën lek shqiptar, bazuar në vlerën e banesës në çastin e blerjes nga EKB-ja.
- Shlyerja e vlerës së apartamenteve nga blerësi të bëhet pranë Bankës së Kursimeve me këste mujore, ku kusht për lidhjen e kontratës të jetë pagesa e këstit të parë në masën 3 për qind të vlerës së apartamentit.
- Familjet që do të përfitojnë nga kjo kredi duhet të sigurojnë të ardhura mujore jo më të vogla se 6000 lekë për frymë.
[bookmark: _GoBack]7/1. Familjet që nuk plotësojnë kriteret e përcaktuara në pikën e mësipërme, nuk gëzojnë të drejtën e përfitimit të banesës.
8. Shpenzimet administrative të EKB-së dhe të Bankës së Kursimeve për zbatimin e marrëveshjes së kredisë greke, si dhe shpenzimet për studim-projektimin dhe për infrastrukturën do të përcaktohen nga Ministria e Financave dhe Ministria e Punëve Publike dhe Transportit. Ky fond përballohet nga Këshilli i Ministrave, nga fondi rezervë për vitin 1999 dhe nga buxheti i shtetit për vitet në vazhdim.
9. Ngarkohen Ministria e Financave, Ministria e Punëve Publike dhe Transportit, Ministria e Pushtetit Lokal, EKB-ja, Banka e Kursimeve dhe organet e pushtetit vendor për ndjekjen dhe zbatimin e këtij vendimi.
Ky vendim hyn në fuqi menjëherë.

KRYEMINISTRI
Pandeli Majko

Lidhja Nr.1

	Nr.
	Rrethi
	Fondi për blerje
	Fondi për ndërtim

	1
	Berati
	18054
	

	2
	Bulqiza
	2310
	

	3
	Devolli
	1033
	

	4
	Delvina*
	2066
	

	5
	Dibra 
	9629
	

	6
	Durrësi
	
	103824

	7
	Elbasani
	32257
	

	8
	Fieri
	
	332509

	9
	Gramshi
	9620
	

	
	Gjirokastër
	
	29179

	1
	Hasi
	1033
	

	2
	Kavaja
	4333
	

	3
	Kolonja
	4200
	

	4
	Korça
	7035
	

	
	Kruja
	6615
	

	
	Kuçova 
	13650
	

	
	Kukësi
	13125
	

	
	Lezha
	14070
	

	
	Laçi
	8085
	

	
	Librazhdi
	8085
	

	
	Lushnja
	31256
	

	
	Mallakastër
	
	82788

	
	Mati
	6720
	

	
	M. Madhe*
	1033
	

	
	Mirdita*
	3465
	

	
	Peqini*
	2625
	

	
	Përmeti
	4410
	

	
	Pogradeci
	1785
	

	
	Puka
	1995
	

	
	Saranda*
	3255
	

	
	Skrapari
	9240
	

	
	Shkodra
	11865
	

	3
	Tepelena
	4305
	

	4
	Tirana (Bashkia)
	
	831485

	5
	Tirana (Rrethi)
	
	2502

	6
	Tropoja*
	3570
	

	7
	Vlora
	
	782414

	
	T o t a l i
	240724
	2164701



* Për këto rrethe mungojnë vlerat e tregut të lirë të banesave dhe për këtë arsye janë dhënë vlera të përafërta me rrethe analoge



